open-index/open-wikipedia-markdown huggingface dataset:
ჭერეხი

**ჭერეხი** () — თევზი კობრისებრთა ოჯახისა. აქვს წაგრძელებული სხეული, დიდი პირი, მომწვანო-მურა ზურგი, ვერცხლისფერი გვერდები. მისი სხეულის სიგრძე 60-80 სმ აღწევს. გავრცელებულია ჩრდილოეთის, ბალტიის, შავი, კასპიის და არალის ზღვების აუზებში. საქართველოში გვხვდება რიონში, სუფსაში, ენგურში, პალიასტომის ტბაში. მტკვარში, ალაზანში, ხრამსა და იორში მოიპოვება მისი ქვესახეობა — წითელტუჩა ჭერეხი ანუ ხაშამი (Aspius aspius taeniatus). ჭერეხი მტაცებელია. ძვირფასი სარეწაო თევზია. იყენებენ ნედლს, შებოლილს, დაკონსერვებულსა და დამარილებულს.

## ლიტერატურა 
კატეგორია:კობრისებრნი
ცრუქერქიჭამიასებრნი

**ცრუქერქიჭამიასებრნი** () — მწერების ოჯახი ხოჭოების რიგისა. აქვთ ცილინდრული სხეული, ამობურცული წინა ზურგი, რომელიც ფარავს თავს, 9-10 ნაწევრიანი, სავარცხლისებრი ან გურზისებრი ულვაშები. მატლი ვითარდება მერქანში, იშვიათად — მცენარის თესლში. ზოგი სახეობა მავნებელია — აზიანებს ხის ნაწარმსა და ხის მასალას, ზოგი — სამეურნეო კულტურებს. საქართველოში ცნობილია 13 სახეობა.

## ლიტერატურა 
კატეგორია:ცრუქერქიჭამიასებრნი
კუნინდას სამეფო

220px|მინიატიურა|კუნინდას მონეტა. ძვ. წ. I ს.
**კუნინდა**, *კულინდა* — ძველინდური სახელმწიფო. მდებარეობდა ცენტრალურ ჰიმალაებში (თანამედროვე ინდოეთის შტატი უტარაკჰანდი და ჰიმაჩალ-პრადეშის შტატის სამხრეთ ნაწილი) და არსებობდა ძვ. წ. III საუკუნიდან ძვ. წ. II საუკუნემდე პერიოდში.

მიუხედავად იმისა, რომ კუნინდას სახელმწიფოს დოკუმენტური ისტორია იწყება ძვ.წ. II საუკუნიდან, კუნინდას ტომებისა და ხალხების არსებობას, რომლებიც ცხოვრობდნენ კულინდადეშის სამეფოში, ადასტურებს ძველინდური ეპოსი „მაჰაბჰარატა“ და „პურანები“. კერძოდ, „მაჰაბჰარატა“ გადმოგვცემს, რომ კუნინდელები დამარცხდნენ არჯუნებთან. კუნინდას ერთ-ერთი პირველი მეფე იყო მდინარე ჯამუნას მთაგორიანი ხეობის  და სატლეჯის მმართველი  ამოგჰაბჰუტი ძვ.წ. II საუკუნის დასასარულს და ძვ. წ. I საუკუნის დასაწყისში. ძველი ბერძენი ისტორიკოსი პტოლემეოსი კუნინდების სამშობლოდ მიიჩნევს რეგიონს, რომელიც მდებარეობდა მდინარეების ჯამუნას, განგის და სატლეჯის სათავეებთან. 
კალსში, ჰიმალაის გარვალის რეგიონში აღმოჩენილ იქმა მეფე აშოკას წარწერა, რომელიც ადასტურებს ძვ. წ. IV საუკუნეში ამ რეგიონში ბუდიზმის არსებობას. კუნინდას სამეფომ არსებობა შეწყვიტა III საუკუნეში, ხოლო  IV საუკუნეში აქ ფართოდ გავრცელდა შივაიზმი.  

## რესურსები ინტერნეტში 
* წარწერები კუნინდას სამეფოს  მონეტებზე

კატეგორია:ინდოეთის ძველი სამეფოები
კატეგორია:უტარაკჰანდის ისტორია
კატეგორია:ჰიმაჩალ-პრადეშის ისტორია
კატეგორია:აზიის ყოფილი მონარქიები
კატეგორია:სახელმწიფოები ინდოეთის ისტორიაში
ბელალკასარი (კალდასი)

**ბელალკასარი** () — ქალაქი და მუნიციპალიტეტი კოლუმბიაში, კალდასის დეპარტამენტში.

2005 წლის მონაცემებით, მოსახლეობა 11.327 ადამიანს შეადგენდა. ფართობი 114.5 კმ²-ია.

## იხილეთ აგრეთვე
* კალდასის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:კალდასის დეპარტამენტის მუნიციპალიტეტები და ქალაქები
ცრუცხვირგრძელასებრნი

**ცრუცხვირგრძელასებრნი** () — ხოჭოების ოჯახი, ენათესავებიან ცხვირგრძელასებრებს. აქვთ ლილვაკისებრი, 1,7-40 მმ-მდე სიგრძის სხეული. ოჯახში 2200-მდე სახეობაა, უმთავრესად, ტროპიკებში გავრცელებული. უმრავლესობა ვითარდება მკვდარ მერქანში. ზოგი სახეობა იკვებება ცრუფარიანების კვერცხებით, რითაც სარგებლობა მოაქვს. კაკაოს ცხვირგრძელა (araeocerus fasciculatus) აზიანებს ტროპიკული მცენარეების (განსაკუთრებით კაკაოს) თესლებს.

## ლიტერატურა 
*
ჯონ ჩერჩილ მალბორო

მინი|ჯონ ჩერჩილ მალბორო
**ჯონ ჩერჩილ მალბორო** (; დ. 26 მაისი, 1650, დევონშირი — გ. 16 ივნისი, 1722, კრენბორნ-ლოჯი, უინძორი) — ჰერცოგი (1702), ინგლისის მხედართმთავარი და პოლიტიკური მოღვაწე, გენერალი (1702). დააწინაურა იორკის ჰერცოგმა. მონაწილეობდა ინგლის-ჰოლანდიის ომში 1672–1674 წლებში. 1685 წელს იყო ელჩი საფრანგეთში. შემდეგ ხელმძღვანელობდა ჰერცოგ მონმუთის აჯანყების (1685) ჩახშობას სამხრეთ ინგლისში. პროტესტანტებთან სიახლოვის გამო შერისხეს (1687) და ვილჰელმ ორანელის მხარეზე გადავიდა. დედოფალ ანას მეფობის (1702-იდან) დროს დიდ როლს თამაშობდა ვიგების მთავრობაში. ესპანეთის მემკვიდრეობისათვის ომში (1701–1714) იყო მთავარსარდალი ინგლისური ჯარების კონტინენტზე. გაიმარჯვა 1704, 1706, 1708, 1709 წლის ბრძოლებში. სახელმწიფო სათავეში ტორის პარტიის მოსვლის (1711) შემდეგ გადააყენეს თანამდებობიდან, გაფლანგვის ბრალდება წაუყენეს და დიდი ჯარიმის გადახდა მიუსაჯეს. წავიდა ემიგრაციაში. სამშობლოში დაბრუნდა და 1714–1716 ინგლისის მეფის ჯორჯ I-ის სამსახურში ჩადგა.

## ლიტერატურა 
კატეგორია:გენერალისიმუსები
კატეგორია:დაბადებული  26 მაისი
კატეგორია:დაბადებული 1650
კატეგორია:გარდაცვლილი 16 ივნისი
კატეგორია:გარდაცვლილი 1722
სნუკერის სეზონი 1993-1994

**სნუკერის სეზონი 1993-1994** — სნუკერის პროფესიონალური ტურნირების სერია 1993-1994 წლებში. მიმდინარეობა — 1 აგვისტო 1993 — 29 მაისი 1994. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — რონი ო’სალივანი (ინგლისი), მასტერსი — ალან მაკმანუსი (შოტლანდია), მსოფლიო ჩემპიონატი — სტივენ ჰენდრი (შოტლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 19 შეჯიბრი.

## ოფიციალური რეიტინგი 
ქვემოთ მოცემულია 1993-1994 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 1993-1994 წლების სეზონზე

## სქოლიო 
კატეგორია:სნუკერის სეზონები
კატეგორია:1993 წელი სნუკერში
კატეგორია:1994 წელი სნუკერში
მაკრომოლეკულა

[მინი|240პქ|[პოლიპეპტიდის მაკრომოლეკულური სტრუქტურა]]
**მაკრომოლეკულა** — პოლიმერის მოლეკულა. იგი აგებულია იდენტური (ჰომოპოლიმერის მაკროსტრუქტურა) ან განსხვავებული (თანაპოლიმერის მაკროსტრუქტურა) სტრუქტურული ერთეულებისაგან — მონომერული (განმეორებადი) რგოლებისაგან. მაკროსტრუქტურა შეიძლება იყოს ხაზოვანი, განშტოებული და შეკერილი, ანუ სამგანზომილებიანი. უკანასკნელი წარმოიქმნება ხაზოვანი ან განშტოებული მაკრომოლეკულების განივი ქიმიური ბმით შეერთებისას. შეკერილი მაკრომოლეკულისაგან შედგენილი პოლიმერის მაგალითია რეზინი.

## ლიტერატურა
კატეგორია:მოლეკულები
ჯეიმზ მაკფერსონი

**ჯეიმზ მაკფერსონი** (; დ. 27 ოქტომბერი, 1736, რათვენი, ინვერნესის საგრაფო — გ. 17 თებერვალი, 1796, ბელვილი, ინვერსენის საგრაფო) — შოტლანდიელი პოეტი. მის სახელს უკავშირდება XVIII საუკუნეში მეტად გახმაურებული წიგნი „ოსიანის სიმღერები, რომლებიც გელურიდან თარგმნა ჯეიმზ მაკფერსონმა“ (1765). ეს არის ინგლისურ ენაზე რიტმული პროზით დაწერილი დიდი ეპიკური პოემა, რომლის შემთხზველად გამოცხადებულია III საუკუნის ლეგენდარული ბარდი შოტლანდიელი გელი-ოსიანი. წიგნი რამდენიმე ევროპულ ენაზე ითარგმნა და ოსიანი „ჩრდილოეთის ჰომეროსად“ ცნეს, ვიდრე არ დადგინდა, რომ პოემა ლიტერატურული მისტიფიკაციაა, ხოლო მისი ავტორი მაკფერსონი იყო. XIX საუკუნეში პოემამ დიდი გავლენა მოახდინა ევროპული რომანტიზმის განვითარებაზე. მაკფერსონი კრეფდა ძველ ლექსებს, ფოლკლორულ მასალას, თარგმნიდა გელური ენიდან.

## ლიტერატურა
## სქოლიო
კატეგორია:შოტლანდიელი პოეტები
კატეგორია:დაბადებული 1736
კატეგორია:გარდაცვლილი 1796
კატეგორია:მწერლები ანბანის მიხედვით
Celebration (Uriah Heep-ის ალბომი)

***Celebration*** — პროგრესული როკ-ჯგუფ Uriah Heep-ის 22-ე სტუდიური ალბომი. გამოვიდა 2009 წელს. მასში შეტანილია ჯგუფის ძველი სიმღერების ხელახლა ჩაწერილი ვერსიები და 2 სიმღერა, სპეციალურად დაწერილი ამ ალბომისთვის. ორმაგ სპეციალურ გამოცემაში შეტანილია დამატებითი DVD ჯგუფის შვედეთის როკ-ფესტივალზე გამოსვლით. საკოლექციო გამოცემას ახლავს 2 სიმღერიანი გრამფირფიტა. მასში შეტანილია სიმღერები იგივე ფესტივალიდან, რომლებიც არ მოხვდა DVD-ზე.

## სიმღერების სია 
# Only Human (ახალი სიმღერა) (მიკ ბოქსი, ფილ ლენზონი)
# Bird of Prey (ახალი ვერსია) (ბოქსი, დევიდ ბაირონი, ჰენსლი, პოლ ნიუტონი) 
# Sunrise (ახალი ვერსია)
# Stealin' (ახალი ვერსია)
# Corridors of Madness (ახალი სიმღერა) (ბოქსი, ლენზონი)  
# Between Two Worlds (ახალი ვერსია) (ბოქსი, ლენზონი)
# The Wizard (ახალი ვერსია) (მარკ კლარკი, ჰენსლი) 
# Free Me (ახალი ვერსია)
# Free 'n' Easy (ახალი ვერსია) (ბოქსი, ჯონ ლოუტონი) 
# Gypsy (ახალი ვერსია) (ბოქსი, ბაირონი) 
# Look at Yourself (ახალი ვერსია)
# July Morning (ახალი ვერსია) (ბაირონი, ჰენსლი) 
# Easy Livin' (ახალი ვერსია) 
# Lady in Black (ახალი ვერსია)

;DVD - Live at Sweden Rock Festival 2009 
    
# Sunrise 
# Stealin'
# Gypsy (ბოქსი, ბაირონი)
# Look at Yourself 
# July Morning (ბაირონი, ჰენსლი)
# Easy Livin'
# Lady in Black

## სქოლიო 
კატეგორია:2009 წლის ალბომები
კატეგორია:Uriah Heep-ის ალბომები
კატეგორია:Sanctuary Records-ის ალბომები
Into the Wild (Uriah Heep-ის ალბომი)

***Into the Wild*** — პროგრესული როკ-ჯგუფ Uriah Heep-ის 23-ე სტუდიური ალბომი. იგი თავდაპირველად გამოიცა იაპონიაში 2011 წლის 12 აპრილს, ლეიბლის Universal Music Japan მიერ, 12 სიმღერით. ევროპაში ლეიბლმა Frontiers Records იგი 2011 წლის 15 აპრილს 11 სიმღერით გამოსცა. ამერიკაში ალბომი გამოვიდა 2011 წლის 3 მაისს. პრომოკამპანიის ფარგლებში გამოვიდა სიმღერის „Nail on the Head“ მუსიკალური ვიდეო. ჯგუფი 2011 წლის ივნისიდან მოგზაურობდა ალბომის მხარდასაჭერი ტურნეს ფარგლებში. 2011 წლის აპრილში *Into The Wild* მოხვდა გერმანიის ჩარტების #32 პოზიციაზე, რაც Blabbermouth-ის ცნობით, კოლექტივის საუკეთესო შედეგია გერმანიის ჩარტებში, ადრეული წარმატების შემდეგ.

## სიმღერების სია 
## სქოლიო 
კატეგორია:2011 წლის ალბომები
კატეგორია:Uriah Heep-ის ალბომები
კატეგორია:Frontiers Records-ის ალბომები
ნარვის ყურე

მინი|ნარვის ყურე
**ნარვის ყურე** () — ფინეთის ყურის ნაწილი ბალტიის ზღვაში. ხმელეთში შეჭრილია 40 კილომეტრზე, სიგანე შესასვლელთან 90 კილომეტრი, სიღრმე 30 მეტრი. აღმოსავლეთ ნაპირი დაბალი და ქვიშიანია, სამხრეთი ძირითადად მაღალი და ციცაბო. დეკემბრიდან მარტამდე დაფარულია ყინულით. ნარვის ყურეს ერთვის მდინარე ნარვა. შესართავთან ახლოს მდებარეობს კურორტი ნარვაიიესუუ.

## ლიტერატურა
კატეგორია:ბალტიის ზღვის ყურეები
კატეგორია:ესტონეთის გეოგრაფია
Scottish Masters

**Scottish Masters** — სნუკერის პროფესიონალური არასარეიტინგო ტურნირი, იმართებოდა 1981—2002 წლებში (1988 წლის გამოკლებით). ტურნირი ლონდონური მასტერსისა და Irish Masters ანალოგიური იყო და ტარდებოდა წლის დასაწყისში. ტურნირი იმართებოდა შოტლანდიის სხვადასხვა არენაზე. ევროპის კანონმდებლობაში თამბაქოს კომპანიების მიერ სპორტული ტურნირების სპონსორირებისა და რეკლამის აკრძალვასთან დაკავშირებით, ტურნირმა შეწყვიტა არსებობა. ჯილდო სამჯერ მოიპოვეს სტივ დეივისმა, სტივენ ჰენდრიმ და რონი ო'სალივანმა.

## გამარჯვებულები 
## რესურსები ინტერნეტში 
* Scottish Masters-ის ისტორია Top-Snooker-ზე  
* კრის ტერნერის არქივი: Scottish Masters  

კატეგორია:Scottish Masters
სნუკერის სეზონი 1999-2000

**სნუკერის სეზონი 1999-2000** — სნუკერის პროფესიონალური ტურნირების სერია 1999-2000 წლებში. მიმდინარეობა — 23 ივლისი 1999 — 6 მაისი 2000. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — მარკ უილიამსი (უელსი), მასტერსი — მეთიუ სტივენსი (უელსი), მსოფლიო ჩემპიონატი — მარკ უილიამსი (უელსი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 22 შეჯიბრი.

## ოფიციალური რეიტინგი 
ქვემოთ მოცემულია 1999-2000 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 1999-2000 წლების სეზონზე

## სქოლიო 
კატეგორია:სნუკერის სეზონები
კატეგორია:1999 წელი სნუკერში
კატეგორია:2000 წელი სნუკერში
სნუკერის სეზონი 2000-2001

**სნუკერის სეზონი 2000-2001** — სნუკერის პროფესიონალური ტურნირების სერია 2000-2001 წლებში. მიმდინარეობა — 26 აგვისტო 2000 — 13 მაისი 2001. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ჯონ ჰიგინსი (შოტლანდია), მასტერსი — პოლ ჰანტერი (ინგლისი), მსოფლიო ჩემპიონატი — რონი ო’სალივანი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 20 შეჯიბრი.

## ოფიციალური რეიტინგი 
ქვემოთ მოცემულია 2000-2001 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 2000-2001 წლების სეზონზე

## სქოლიო 
კატეგორია:სნუკერის სეზონები
კატეგორია:2000 წელი სნუკერში
კატეგორია:2001 წელი სნუკერში
ნიკობარელები

[მინი|[შომპენის ტომის წარმომადგენლები]]
**ნიკობარელები** — ნიკობარის კუნძულებზე მცხოვრებ ტომთა ჯგუფი. რაოდენობა 20 000 კაცი. ლაპარაკობენ მონქმერული ოჯახის ნიკობარული ენის დიალექტებზე. რელიგია — სულთა რწმენა. იმყოფებიან პირველყოფილი თემური წყობილების რღვევის საფეხურზე. ანთროპოლოგიურად ჭარბობს მონღოლოიდური რასა. რასობრივი და კულტურული თავისებურებებით გამოირჩევა კუნძულ კარ-ნიკობარის სიღრმეში მცხოვრები შომპენის ტომი. ნიკობარელების ძირითადი საქმიანობაა მიწათმოქმედება, ქოქოსის პალმის მოშენება, მეცხოველეობა, თევზჭერა.

## ლიტერატურა
კატეგორია:აზიის ხალხები
სნუკერის სეზონი 1981-1982

**სნუკერის სეზონი 1981-1982** — სნუკერის პროფესიონალური ტურნირების სერია 1981-1982 წლებში. მიმდინარეობდა 1981-1982 წლებში. სეზონის ორი ტურნირი, დიდი ბრიტანეთის ჩემპიონატი და მასტერსი მოიგო ინგლისელმა სტივ დეივისმა, ხოლოდ სეზონის მთავარი ტურნირი — მსოფლიო ჩემპიონატი — ჩრდილოეთირლანდიელმა ალექს ჰიგინსმა.

## ოფიციალური რეიტინგი 
ქვემოთ მოცემულია 1981-1982 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## კალენდარი 
## რესურსები ინტერნეტში 
* 1981-1982 წლების სეზონი Cuetracker.net-ზე 

## შენიშვნები 
## სქოლიო
კატეგორია:სნუკერის სეზონები
კატეგორია:1981 წელი სნუკერში
კატეგორია:1982 წელი სნუკერში
სამმაგი გვირგვინი (სნუკერი)

**სამმაგი გვირგვინი** () — სნუკერის სამი მთავარი ტურნირის არაოფიციალური სახელწოდება. სნუკერის ისტორიაში მხოლოდ ცხრა მოთამაშემ მოახერხა სამმაგი გვირგვინის მოპოვება: სტივენ ჰენდრი, რონი ო’სალივანი, ჯონ ჰიგინსი, სტივ დეივისი, მარკ უილიამსი, ალექს ჰიგინსი, ტერი გრიფითსი, ნილ რობერტსონი და მარკ სელბი. მათგან მხოლოდ ჰენდრიმ, დეივისმა და უილიამსმა მოახერხეს სამმაგი გვირგვინის ერთ სეზონზე მოპოვება, რაც მეტნაკლებად პრესტიჟულად მიიჩნევა. ჰენდრი — ერთადერთი მოთამაშე, რომელმაც სამმაგი გვირგვინის მოპოვება ორჯერ მოახერხა, 1989/1990 და 1995/1996 წლების სეზონებზე.

## სამმაგი გვირგვინის გამარჯვებულთა სია 
### სამმაგი გვირგვინის პოტენციური მფლობელები 
მოთამაშეები, რომლებიც გამოდიოდნენ მეინ-ტურიში და სამმაგი გვირგვინის მოპოვების პრეტენდენტები იყვნენ:
* მსოფლიო ჩემპიონატი: დინ ჯუნხუი, მეთიუ სტივენსი, ჯიმი უაიტი და მარკ სელბი.
* მასტერსი: შონ მერფი და პიტერ ებდონი
* დიდი ბრიტანეთის ჩემპიონატი: ნილ რობერტსონი

## სამმაგი გვირგვინის ტურნირების გამარჯვებულები 
სამმაგი გვირგვინის ყველა ტურნირის გამარჯვებულები 1968-1969 წლების სეზონიდან მოყოლებული.

## სქოლიო
კატეგორია:სნუკერის ტურნირები
პერეირა (კოლუმბია)

**პერეირა** () — ქალაქი კოლუმბიაში, რისარალდის დეპარტამენტის დედაქალაქი. მდებარეობს ქვეყნის დასავლეთ რეგიონის ცენტრში, პატარა ხეობაში, რომელიც ანდების მთაგრეხილის დასავლეთ ნაწილიდან ეშვება. ყავის წარმოების სტრატეგიულ არეალში მდებარეობამ განაპირობა ქალაქის გადაქცევა კოლუმბიის მნიშვნელოვან ურბანულ ცენტრად; ამავე დროს, ძალზედ ახლოს მდებარეობს ისეთ დიდ ქალაქებთამ როგორიცაა ბოგოტა, კალი და მედელინი. 2005 წლის მონაცემებით მოსახლეობა 576 329 ადამიანს შეადგენდა.

## ისტორია
პერეირის ტერიტორია ჯერ კიდევ ევროპულ კოლონიზაციამდე დასახლებული იყო კიმბაიას ხალხით, რომელიც ცნობილია ოქროზე მუშაობის ხელოვნებით. ესპანელებმა პირველი დასახლება 1540 წელს გააშენეს.

## დაძმობილებული ქალაქები
*  ბარსელონა, ესპანეთი
*  გეინსვილი, აშშ
*  ლისაბონი, პორტუგალია
*  მონრეალი, კანადა
*  ოქსფორდი, გაერთიანებული სამეფო
*  ვალენსია, ესპანეთი
*  პალმა, ესპანეთი
*  ბოროვიჩი, რუსეთი

## იხილეთ აგრეთვე
* კოლუმბიის ქალაქების სია

## რესურსები ინტერნეტში 
*ოფიციალური საიტი 
*Megabús´s official website 
*Pereira 
*Universidad Tecnologica

კატეგორია:კოლომბიის დეპარტამენტების დედაქალაქები
ნორტონის ყურე

მინი| ნორტონის ყურე
**ნორტონის ყურე** () — ბერინგის ზღვის ყურე ალასკის დასავლეთ სანაპიროსთან, სიუარდის ნახევარკუნძულის სამხრეთით. სიგრძე 200 კილომეტრი, სიგანე 145 კილომეტრი, სიღრმე 10-20 მეტრი, მაქსიმალური 27 მეტრი. ნაპირები დაბალი და დანაწევრებულია, ბევრია კუნძული. ნოემბრიდან ივლისამდე დაფარულია ყინულით. ყურის ჩრდილოეთ სანაპიროზეა ქალაქი და ნავსადგური ნომი.

## ლიტერატურა
კატეგორია:წყნარი ოკეანის ყურეები
კატეგორია:აშშ-ის ყურეები
ჯიზია

**ჯიზია** () — სულადი გადასახადი, რომელსაც არაბთა სახალიფოში, შემდგომ კი სხვა სახელმწიფოშიც, იხდიდნენ არამუსლიმანი ქვეშევრდომები (ზიმიები) - სრულწლოვანი, შრომისუნარიანი მამაკაცები (ქალები, ბავშვები, მოხუცები, მონები, მათხოვრები, ბერმონაზვნები ჯიზიისაგან თავისუფლდებოდნენ). 

ჯიზიას იხდიდნენ ყოველწლიურად ფულით ან ნატურით. მუსლიმანური სამართლის მიხედვით ჯიზიას იხდიდნენ ხელშეკრულების საფუძველზე, რომლის ძალითაც არამუსლიმანებს სიცოცხლისა და საკუთრების ხელშეუხებლობის გარანტია ეძლეოდათ. ასეთ შემთხვევაში ჯიზია ხშირად კომლობრივ გადასახადს წარმოადგენდა. ასე იყო, მაგალითად საქართველოში არაბთა დაპყრობების დროს.

## ლიტერატურა 
კატეგორია:ისლამური ეკონომიკა
კატეგორია:გადასახადები
მოონზუნდის ოპერაცია (1917)

**მოონზუნდის ოპერაცია** — რევოლუციური ბალტიის ფლოტისა და რუსეთის ჯარების ჩრდილოეთ ფრონტის ცალკეული ნაწილების ერთობლივი დესანტსაწინააღმდეგო ოპერაცია მოონზუნდის არქიპელაგის რაიონში 1917 წლის 29 სექტემბერს — პირველი მსოფლიო ომის (1914-1918) დროს. გააფთრებულ თავდაცვის შემდეგ 3 ოქტომბერს რუსეთის საჯარისო ნაწილებმა დატოვეს კ. ეზელი, 5 ოქტომბერს კ. მოონი და 6 ოქტომბერს კ. დაგო. მიუხედავად ამისა, გერმანულმა ფლოტმა, რომელმაც ბრძოლებში 30-ზე მეტი ხომალდი დაკარგა, ვერ შეძლო გაჭრილიყო ფინეთის ყურეში და პეტროგრადისკენ.

## ლიტერატურა
კატეგორია:პირველი მსოფლიო ომის ბრძოლები
კატეგორია:XX საუკუნის ბრძოლები
კატეგორია:1917 წლის ბრძოლები
ნიკობარის კუნძულები

მინი|ნიკობარის კუნძულები
**ნიკობარის კუნძულები** — კუნძულთა ჯგუფი ინდოეთის ოკეანეში, ბენგალის ყურესა და ანდამანის ზღვას შორის. კუნძულთა ჯგუფი ინდოეთის შემადგენლობაში შედის. ფართობი 1,6 ათასი კმ². სიმაღლე 642 მეტრამდე. უმთავრესად აგებულია ფიქლებითა და ქვიშაქვებით, პატარა კუნძულები კი მარჯნის კირქვებით. ჰავა სუბეკვატორული მუსონურია. ნალექები 2200-3200 მმ წელიწადში. სამხრეთ კუნძულებზე მარადმწვანე ტროპიკული ტყეებია, ჩრდილოეთ კუნძულებზე მაღალბალახოვანი მდელოები. კუნძულებზე გაშენებულია ქოქოსის პალმის პლანტაციები, განვითარებულია თევზჭერა.

## ლიტერატურა
კატეგორია:ინდოეთის კუნძულები
კატეგორია:ინდოეთის ოკეანის კუნძულები
ივანე ურგანტი

**ივანე ანდრეის ძე ურგანტი** ( დ. 16 აპრილი, 1978) — რუსი ტელეწამყვანი, მსახიობი და შოუმენი.

## ბიოგრაფია
ივანე ურგანტი დაიბადა ლენინგრადში მსახიობების ანდრეი ურგანტისა და ვალერია კისელევას ოჯახში. ივანეს მამა წარმომავლობით რუსი, ესტონელი, ებრაელი, ხოლო დედა რუსი იყო. დაამთავრა სანქტ-პეტერბურგის თეატრალური ხელოვნების სახელმწიფო აკადემია.
2007, 2008, და 2010 წლებში დაჯილდოვდა ტეფი-თ.

2009 წლის 16 მაისს ალსუსთან ერთად 2009 წლის ევროვიზიის კონკურსი ფინალი წაიყვანა.
2012 წელს ივანემ გამოუშვა პირველი სოლო ალბომო სახელწოდებით  „ესტრადა“.

## სქოლიო
კატეგორია:XX საუკუნის რუსი მომღერლები
კატეგორია:XX საუკუნის რუსი მამაკაცი მსახიობები
კატეგორია:დაბადებული 1978
კატეგორია:დაბადებული 16 აპრილი
კატეგორია:XXI საუკუნის რუსი მომღერლები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
კატეგორია:ცოცხალი ადამიანები
მოონზუნდის ოპერაცია (1944)

**მოონზუნდის ოპერაცია** — ლენინგრადის ფლოტისა და ბალტიის ფლოტის სადესანტო ოპერაცია 1944 წლის სექტემბერ-ოქტომბერში, მოონზუნდის არქიპელაგის კუნძულების გასათავისუფლებლად დიდი სამამულო ომის (1941-1945) დროს. საზღვაო დესანტის ქვეითმა ჯარმა 27 სექტემბერს დაიკავა კ. ვორმსი. საზღვაო დესანტმა 29-30 სექტემბერს ხელთ იგდო კ. მუჰუ, 2-3 ოქტომბერს — კ. ჰიიუმაა. 5 ოქტომბერს ფლოტისა და ავიაციის მხარდაჭერით საზღვაო დესანტი კ. საარემაიას ჩრდილო-აღმოსავლეთ ნაპირზე გადავიდა. 24 ნოემბრისთვის დასრულდა მოონზუნდის კუნძულების გათავისუფლება.

## ლიტერატურა
კატეგორია:მეორე მსოფლიო ომის ოპერაციები და ბრძოლები
კატეგორია:1944 წლის ბრძოლები
მარტინ ოპიცი

**მარტინ ოპიცი** (; დ. 23 დეკემბერი, 1597, ბუნცლაუ — გ. 20 აგვისტო, 1639, გდანსკი) — გერმანელი პოეტი და ხელოვნების თეორეტიკოსი. მისმა წიგნმა „გერმანული პოეზიის შესახებ“
(1624) დასაბამი მისცა გერმანულ კლასიციზმს. აღსანიშნავია ოპიცის ლექსები და პოემები „სანუგეშო სიმღერები ომის უბედურებაში“, „ქება ომის ღმერთისა“ (1628), „ვეზუვი“ (1633), „პასტორალი ფერია ჰერცინისადმი“ (1630), „ზლატნა ანუ სულიერი სიმშვიდისათვის“ (1623). მასვე ეკუთვნის პირველი გერმანული ოპერის „დაფნეს“ ლიბრეტო.

## ლიტერატურა
## სქოლიო
კატეგორია:გერმანელი პოეტები
კატეგორია:შავი ჭირით გარდაცვლილები
კატეგორია:მწერლები ანბანის მიხედვით
კატეგორია:დაბადებული 23 დეკემბერი
მოონზუნდის თავდაცვითი ოპერაცია (1941)

**მოონზუნდის თავდაცვითი ოპერაცია** — საბჭოთა ჯარების მიერ მოონზუნდის არქიპელაგის კუნძულების დაცვა 1941 წლის სექტემბერ-ოქტომბერში, დიდი სამამულო ომის (1941-1945) დროს. ტალინის დატოვების შემდეგ მოონზუნდის არქიპელაგების კუნძულების გარნიზონი გერმანელთა ღრმა ზურგში აღმოჩნდა. კუნძულებს იცავდნენ მე-8 არმიისა და ბალტიის ფლოტის ცალკეული ნაწილები. თავდაცვას ხელმძღვანელობდა გენერალი ა. ელისეევი. კუნძულების ხელში ჩასაგდებად იბრძოდა გერმანელთა 2 ქვეითი დივიზია. 11 სექტემბერს გერმანელებმა კ. ვორმსი დაიკავა. 14 სექტემბერს დაიწყო დესანტის გადასხმა ერთდროულად კ. მუჰუსა და კ. საარემააზე, ლიუსა და კიიგუსტეს ყურეებში  გერმანელთა დესანტი უკუგდებულ იქნა. 17 სექტემბერს საბჭოთა ჯარებმა დატოვეს კ. მუჰუ და კ. საარემააზე გადავიდნენ. იმავე დღეს გერმანელებმა ორისაარის პოზიცია გაარღვია, 23 სექტემბერს საბჭოთა ჯარებმა ნახევარკუნძულ სირვესკენ დაიხიეს. 4 სექტემბერს გარნიზონის მცირე ნაწილი ევაკუირებულ იქნა კ. ჰიიუმააზე. 12 ოქტომბერს გერმანელებმა დაიწყეს კ. ჰიიუმააზე დესანტის გადასხმა და გააფთრებული ბრძოლების შემდეგ მხოლოდ 2 პლაცდარმის დაკავება მოახერხა. კუნძულის გარნიზონი 6 დღე-ღამის განმავლობაში ებრძოდა გერმანელებს. 18 ოქტომბერს დაიწყო კუნძულის გარნიზონის ევაკუაცია. ნახევარკუნძულ ჰანკოსა და კ. ოსმუსაარზე საბჭოთა ჯარებმა მოონზუნდის თავდაცვით ოპერაციაში გერმანელთა 50 ათასზე მეტი ჯარისკაცი მიიზიდეს და ამით მნიშვნელოვნად დაასუსტეს მათი დაჯგუფება, რომელიც ლენინგრადს უტევდა. 

## ლიტერატურა
კატეგორია:მეორე მსოფლიო ომის ოპერაციები და ბრძოლები
კატეგორია:1941 წლის ბრძოლები
სნუკერის სეზონი 2001-2002

**სნუკერის სეზონი 2001-2002** — სნუკერის პროფესიონალური ტურნირების სერია 2001-2002 წლებში. მიმდინარეობა — 11 აგვისტო 2001 — 12 მაისი 2002. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — რონი ო’სალივანი (ინგლისი), მასტერსი — პოლ ჰანტერი (ინგლისი), მსოფლიო ჩემპიონატი — პიტერ ებდონი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 20 შეჯიბრი.

## ოფიციალური რეიტინგი 
ქვემოთ მოცემულია 2001-2002 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 2001-2002 წლების სეზონზე

## სქოლიო 
კატეგორია:სნუკერის სეზონები
კატეგორია:2001 წელი სნუკერში
კატეგორია:2002 წელი სნუკერში
სნუკერის სეზონი 2002-2003

**სნუკერის სეზონი 2002-2003** — სნუკერის პროფესიონალური ტურნირების სერია 2002-2003 წლებში. მიმდინარეობა — 24 სექტემბერი 2002 — 22 მაისი 2003. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — მარკ უილიამსი (უელსი), მასტერსი — მარკ უილიამსი (უელსი), მსოფლიო ჩემპიონატი — მარკ უილიამსი (უელსი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 16 შეჯიბრი.

## ოფიციალური რეიტინგი 
ქვემოთ მოცემულია 2002-2003 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 2002-2003 წლების სეზონზე

## სქოლიო 
კატეგორია:სნუკერის სეზონები
კატეგორია:2002 წელი სნუკერში
კატეგორია:2003 წელი სნუკერში
სნუკერის სეზონი 2005-2006

**სნუკერის სეზონი 2005-2006** — სნუკერის პროფესიონალური ტურნირების სერია 2005-2006 წლებში. მიმდინარეობა — 17 მაისი 2005 — 10 მაისი 2006. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — დინ ჯუნხუი (ჩინეთი), მასტერსი — ჯონ ჰიგინსი (შოტლანდია), მსოფლიო ჩემპიონატი — გრემ დოტი (შოტლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 22 შეჯიბრი.

## ოფიციალური რეიტინგი 
ქვემოთ მოცემულია 2005-2006 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 2005-2006 წლების სეზონზე

## სქოლიო 
კატეგორია:სნუკერის სეზონები
კატეგორია:2005 წელი სნუკერში
კატეგორია:2006 წელი სნუკერში
საფრანგეთის ლიგა 2

**საფრანგეთის ლიგა 2** () — მეორე საფეხბურთო დივიზიონი საფრანგეთში. ლიგა 2-ში მონაწილეობას იღებს 20 გუნდი. სეზონი გრძელდება აგვისტოდან შემდეგი წლის მაისამდე. თითოეული გუნდი ატარებს 38 მატჩს, მთელ სეზონში კი ჯამში ტარდება 380 მატჩი. ყოველი სეზონის ბოლოს, პირველი სამი კლუბი გადადის ლიგა 1-ში, ხოლო ბოლო სამი ქვეითდება ნაციონალური ჩემპიონატში. მატჩების უმრავლესობა იმართება პარასკევს და ორშაბათს, რამდენიმე მატჩი კი კვირის სხვა დღეებშიც. თამაშები რეგულარულად წყდება შობის წინ და გრძელდება იანვრის შუა რიცხვებიდან.

ლიგა 2 შეიქმნა ლიგა 1-ის შექმნიდან ერთი წლის შემდეგ, 1933 წელს და მიიღო სახელწოდება *დივიზიონი 2*, რომელსაც ატარებდა 2002 წლამდე. 

## რესურსები ინტერნეტში
*   
* 
* 

კატეგორია:საფრანგეთის ლიგა 2
კატეგორია:საფრანგეთის ფეხბურთი
კატეგორია:საფრანგეთის საფეხბურთო ტურნირები
მოონზუნდის ოპერაცია

ტერმინი **მოონზუნდის ოპერაცია** შეიძლება აღნიშნავდეს:

* მოონზუნდის ოპერაცია (1917)
* მოონზუნდის თავდაცვითი ოპერაცია (1941)
* მოონზუნდის ოპერაცია (1944)
ლუ რიდი

**ლუის ალან** „**ლუ**“ **რიდი** (, დ. 2 მარტი, 1942 — გ. 27 ოქტომბერი, 2013) — ამერიკელი როკ-მუსიკოსი, სიმღერების ავტორი, ფოტოგრაფი. ცნობილია, როგორც ჯგუფ The Velvet Underground-ის გიტარისტი, ვოკალისტი და სიმღერების ავტორი, ისევე, როგორც საკუთარი სოლო-კარიერით, რომელიც რამდენიმე ათწლეულს მოიცავს. მიუხედავად იმისა, რომ The Velvet Underground 1960-იანების კომერციული წარუმატებლობა იყო, მან მნიშვნელოვანი საკულტო სტატუსი შეიძინა შემდგომ წლებში და იქცა თავისი ეპოქის ერთ-ერთ გავლენიან ჯგუფად. როგორც The Velvet Underground-ის სიმღერების ავტორი, რიდი წერდა პირად გამოცდილებაზე, რაც იმ პერიოდში როკ-ენ-როლში იშვიათად განიხილებოდა (სიმღერების თემებს შორის იყო სექსუალურობა და ნარკოტიკების კულტურა).

ჯგუფიდან წასვლის შემდეგ 1971 წელს რიდმა სოლო-კარიერა დაიწყო. შემდეგ წელს მისი სიმღერა „Walk on the Wild Side“ ჰიტად იქცა, თუმცა მეინსტრიმული წარმატება მუსიკოსს არ ჰქონია. რიდი გამოირჩევა ვოკალით, პოეტური ტექსტებით და „სირაქლემის გიტარის“ ტერმინის გამოგონებით.

2008 წელს რიდმა იქორწინა მომღერალ ლორი ანდერსონთან.

ლუ რიდი 2013 წლის 27 ოქტომბერს გარდაიცვალა, 71 წლის ასაკში.

## დისკოგრაფია 
### The Velvet Underground 
* *The Velvet Underground & Nico* (1967)
* *White Light/White Heat* (1968)
* *The Velvet Underground* (1969)
* *Loaded* (1970)

### სოლო-ალბომები 
* *Lou Reed* (1972)
* *Transformer* (1972)
* *Berlin* (1973)
* ''Sally Can't Dance* (1974)
* *Metal Machine Music* (1975)
* *Coney Island Baby* (1975)
* *Rock and Roll Heart* (1976)
* *Street Hassle* (1978)
* *The Bells* (1979)
* *Growing Up in Public* (1980)
* *The Blue Mask* (1982)
* *Legendary Hearts* (1983)
* *New Sensations* (1984)
* *Mistrial* (1986)
* *New York* (1989)
* *Magic and Loss* (1992)
* *Set the Twilight Reeling* (1996)
* *Ecstasy* (2000)
* *The Raven* (2003)
* *Hudson River Wind Meditations'' (2007)

## რესურსები ინტერნეტში 
* ვრცელი დისკოგრაფია საიტზე Allmusic

## სქოლიო
კატეგორია:ამერიკელი როკ-გიტარისტები
კატეგორია:დაბადებული 2 მარტი
კატეგორია:დაბადებული 1942
კატეგორია:გარდაცვლილი 27 ოქტომბერი
კატეგორია:გარდაცვლილი 2013
კატეგორია:როკ-ენ-როლის დიდების დარბაზში შესული შემსრულებლები
კატეგორია:რიტმ-გიტარისტები
სნუკერის სეზონი 2008-2009

**სნუკერის სეზონი 2008-2009** — სნუკერის პროფესიონალური ტურნირების სერია 2008-2009 წლებში. მიმდინარეობა — 4 ივნისი 2008 — 10 მაისი 2009. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — შონ მერფი (ინგლისი), მასტერსი — რონი ო’სალივანი (ინგლისი), მსოფლიო ჩემპიონატი — ჯონ ჰიგინსი (შოტლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 31 შეჯიბრი.

## ოფიციალური რეიტინგი 
ქვემოთ მოცემულია 2008-2009 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.

## შედეგები 
## იხილეთ აგრეთვე 
* სნუკერისტების ოფიციალური რეიტინგი 2008-2009 წლების სეზონზე

## სქოლიო 
კატეგორია:სნუკერის სეზონები
კატეგორია:2008 წელი სნუკერში
კატეგორია:2009 წელი სნუკერში
სნუკერის სეზონი 2010-2011

**სნუკერის სეზონი 2010-2011** — სნუკერის პროფესიონალური ტურნირების სერია 2010-2011 წლებში. მიმდინარეობა — 20 მაისი 2010 — 2 მაისი 2011. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ჯონ ჰიგინსი (შოტლანდია), მასტერსი — დინ ჯუნხუი (ჩინეთი), მსოფლიო ჩემპიონატი — ჯონ ჰიგინსი (შოტლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 35 შეჯიბრი.

## ოფიციალური რეიტინგი 
### გადათვლა 1 
### გადათვლა 2 
### გადათვლა 3 
### გადათვლა 4 
## კალენდარი და შედეგები 
## იხილეთ აგრეთვე 
* სნუკერისტების ოფიციალური რეიტინგი 2010-2011 წლების სეზონზე

## სქოლიო 
კატეგორია:სნუკერის სეზონები
კატეგორია:2010 წელი სნუკერში
კატეგორია:2011 წელი სნუკერში
თეოფრასტე

მინიატიურა

**თეოფრასტე**, **თეოფრასტოსი** (ძვ. ბერძ. Θεόφραστος, ; დ. დაახლ. ძვ. წ. 370 . ერესოსი, კუნძული ლესბოსი — გ. ძვ. წ. 288-ძვ. წ. 285 წლებს შორის, ათენი) — ძველი ბერძენი ფილოსოფოსი, ბუნებათმცოდნე, მუსიკის თეორეტიკოსი.

მრავალმხრივი მეცნიერი; არისტოტელესთან ერთად არის ბოტანიკის და მცენარეთა გეოგრაფიის ფუძემდებელი. მისი მოძღვრების ისტორიული ნაწილის გამო ფილოსოფიის დამფუძნებლად ითვლება.

სწავლობდა ათენში პლატონთან, შემდეგ არისტოტელესთან და გახდა მათი უახლოესი მეგობარი, ხოლო ძვ. წ. 323 წელს — მათი მემკვიდრე პერიპათეტიკების სკოლის მეთაურის თანამდებობაზე.

არის 200-ზე მეტი შრომის ავტორი ფიზიკის, მინერალოგიის, ფიზიოლოგიის და სხვა დარგებში.

ქართულად ნათარგმნია მისი „ხასიათები“.

## ლიტერატურა 
* თეოფრასტოსი, „ხასიათები“. ძველი ბერძნულიდან თარგმნეს, წინასიტყვაობა და განმარტებები დაურთეს ნათია გათენაშვილმა, ნინი თაზიაშვილმა, ნინი ქუთელიამ და ალექსი ნიკოლოზიშვილმა.თსუ კლასიკური ფილოლოგიის, ბიზანტინისტიკისა და ნეოგრეცისტიკის ინსტიტუტის გამოცემა, 2013 

კატეგორია:ძველი ბერძენი ფილოსოფოსები
კატეგორია:ძვ. წ. III საუკუნის ბერძნები
ელეგია (პოეზია)

**ელეგია** () — ლირიკული პოეზიის ჟანრი, სევდისა და წუხილის გამომხატველი ლექსი. 

წარმოიშვა ძველ საბერძნეთში.  უძველესი ელეგიების ავტორად ითვლება კალინე ეფესელი (ძვ. წ. VII საუკუნე). ძველბერძნულ ელეგიას მკაცრად განსაზღვრული სალექსო საზომი ჰქონდა, შედგებოდა რამდენიმე ელეგიური დისტიქისაგან. თემატურად მრავალფეროვანი იყო (პატრიოტული, სასიყვარულო, ფილოსოფიური, ზნეობრივი). ელეგიებს წერდნენ ჰორაციუსი, პროპერციუსი, ოვიდიუსი, ტიბულუსი. ალექსანდრიულ და რომაულ ელეგიებში გამოხატული იყო სატრფიალო განცდები, გულგატეხილობა, სიმარტოვე. ახალ ევროპულ ლიტერატურაში, XVIII საუკუნის მეორე ნახევარსა და XIX საუკუნის დასაწყისში, ელეგიამ დაკარგა თავისი საზომი. იგი იქცა სევდიან და ფილოსოფიურ-მედიტაციური განწყობილების გამომხატველ ლექსად. ქართულ პოეზიაში ელეგიური საზომი არ დამკვიდრებულა.

## იხილეთ აგრეთვე 
*პოეზია

## ლიტერატურა 
* 
* 
* 
* 

კატეგორია:ლექსის ფორმები
კატეგორია:პოეზიის ჟანრები
მონცონიტი

**მონცონიტი** — სრულკრისტალური მაგმური ქანი, რომელიც დაახლოებით თანაბარი რაოდენობით შეიცავს კალიუმ-ნატრიუმიან მინდვრის შპატს, პლაგიოკლაზსა და მუქ მინერალებს — ავგიტს, ამფიბოლს, ბიოტიტს. ქიმიური შედგენილობით მონცონიტური ჯგუფის ქანებს გარდამავალი ადგილი უკავია სიენიტსა და გაბროს შორის. მონცონიტი გავრცელებულია რუსეთში, უკრაინაში, ციმბირში, იტალიაში, ნორვეგიასა და სხვა ქვეყნებში.

## ლიტერატურა
კატეგორია:მაგმური ქანები
ტომას ჰანტ მორგანი

მინი|ტომას ჰანტ მორგანი
**ტომას ჰანტ მორგანი** (; დ. 25 სექტემბერი, 1866, ლექსინგტონი, კენტუკი — გ. 4 დეკემბერი, 1945, პასადენა, კალიფორნია) — ამერიკელი ბიოლოგი, გენეტიკის ერთ-ერთი ფუძემდებელი, აშშ-ის ეროვნული მეცნიერებათა აკადემიის პრეზიდენტი. 1910 წლიდან სწავლობდა დროზოფილებში აღმოჩენილ მუტაციების მემკვიდრულობას, რის შედეგადაც ა. ჰ. სტერტივანთან, ჰერმან ჯოზეფ მალერთან და კალვინ ბრიჯეზთან ერთად ექსპერიმენტულად დაასაბუთა მოძღვრება მემკვიდრეულობის შესახებ, რამაც ძირითადად განსაზღვრა მემკვიდრეულობის ქრომოსომული თეორიის ჩამოყალიბება. მორგანის და მისი თანამშრომლების მიერ დადგენილი გენთა შეჭიდულობისა და კროსინგოვერის კანონზომიერებანი სავსებით ქმნიან მენდელის კანონების ციტოლოგიურ მექანიზმს, მათ სტიმული მისცეს ბუნებრივი გადარჩევის თეორიის გენეტიკური საფუძვლების დამუშავებას. 1933 წელს მიენიჭა ნობელის პრემია.

## ლიტერატურა
კატეგორია:ამერიკელი ბიოლოგები
კატეგორია:დაბადებული 25 სექტემბერი
კატეგორია:დაბადებული 1866
კატეგორია:გარდაცვლილი 4 დეკემბერი
კატეგორია:გარდაცვლილი 1945
კატეგორია:ნობელის პრემიის ლაურეატები ფიზიოლოგიასა და მედიცინაში
კატეგორია:ამერიკელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ჰერმან ჯოზეფ მალერი

**ჰერმან ჯოზეფ მალერი** (; დ. 21 დეკემბერი, 1890, ნიუ-იორკი — გ . 5 აპრილი, 1967, ინდიანაპოლისი, ინდიანა) — ამერიკელი გენეტიკოსი. 1910 წელს დაამთავრა კოლუმბიის უნივერსიტეტი. 1925–1932 წლებში იყო ტეხასის შტატის პროფესორი, ტომას ჰანტ მორგანთან, ა. ჰ. სტერტივანთან და კალვინ ბრიჯეზთან ერთად მონაწილეობდა მემკვიდრულობის ქრომოსომული თეორიის დამუშავებაში. 1920–1932 წლებში სწავლობდა მუტაციური პროცესის კანონზომიერებებს და დროზოფილებზე ჩატარებული ცდებით დაამტკიცა (1927) რენტგენის სხივების მოქმედებით მუტაციების ხელოვნურად გამოწვევის შესაძლებლობა, რაც საფუძვლად დაედო რადიაციული გენეტიკის ჩამოყალიბებას. გენთა შეჭიდულობისა და კროსინგოვერის მოვლენის შესწავლისათვის, აგრეთვე ხელოვნური მუტაგენეზის აღმოჩენისათვის 1946 წელს მიენიჭა ნობელის პრემია.

## ლიტერატურა
კატეგორია:ამერიკელი ბიოლოგები
კატეგორია:დაბადებული 21 დეკემბერი
კატეგორია:დაბადებული 1890
კატეგორია:გარდაცვლილი 5 აპრილი
კატეგორია:გარდაცვლილი 1967
კატეგორია:ნობელის პრემიის ლაურეატები ფიზიოლოგიასა და მედიცინაში
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
კატეგორია:ებრაელი ნობელის პრემიის ლაურეატები
კატეგორია:ნიუ-იორკში დაბადებულები
სნუკერის სეზონი 2012-2013

**სნუკერის სეზონი 2012-2013** — სნუკერის პროფესიონალური ტურნირების სერია 2012-2013 წლებში. მიმდინარეობა — 16 მაისი 2012 — 6 მაისი 2013. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — მარკ სელბი (ინგლისი), მასტერსი — მარკ სელბი (ინგლისი), მსოფლიო ჩემპიონატი — რონი ო’სალივანი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 33 შეჯიბრი.

## ოფიციალური რეიტინგი 
### გადათვლა 1 
### გადათვლა 2 
### გადათვლა 3 
### გადათვლა 4 
### გადათვლა 5 
## იხილეთ აგრეთვე 
* სნუკერისტების ოფიციალური რეიტინგი 2012-2013 წლების სეზონზე

## სქოლიო 
კატეგორია:სნუკერის სეზონები
კატეგორია:2012 წელი სნუკერში
კატეგორია:2013 წელი სნუკერში
მინოსის კულტურა

მინი|მარჯვნივ|მინოსური კრეტა
**მინოსის კულტურა** — ბრინჯაოს ხანის (ძვ. წ. III-II ათასწლეულებში) მაღალგანვითარებული კულტურა კუნძულ კრეტაზე, ეგეოსის კულტურის ერთ-ერთი ვარიანტი. აღმოაჩინა ინგლისელმა არქეოლოგმა ართურ ევანზმა XIX საუკუნის ბოლოს, რომელმაც მინოსის კულტურა დაყო ადრეულ, შუა და გვიანდელ პერიოდებად. სახელი ეწოდა ლეგენდარული მეფის, მინოსის სახელის მიხედვით. არქეოლოგიური გათხრების დროს აღმოჩენილია ქალაქები, სასახლეები (კნოსოსი, აგია-ტრიადა, ფესტოსი, მალია), ნავსადგურები, სასოფლო დასახლებები, ნეკროპოლისები. სასახლეებისა და კერძო პირების სახლების კედლები ფრესკებითა და რელიეფებით იყო შემკული. ნაპოვნია კერამიკა, სპილენძისა და ბრინჯაოს შრომისა და ბრძოლის იარაღი, ოქროს ძვირფასი ქვებისა და ფაიანსის სამკაულები, ქვის, თიხის, ბრინჯაოსა და სპილოს ძვლის მცირე ზომის ქანდაკებები. მინოსის კულტურამ აყვავებას მიაღწია დაახლოებით ძვ. წ. 1700 წლისათვის. მოსახლეობას მჭიდრო კავშირი ჰქონდა ძველ ეგვიპტესთან, სირიასთან, კვიპროსთან, ანატოლიასა და საბერძნეთთან. ცნობილია ძვ. წ. II ათასწლეულის დასაწყისში პირველი იეროგლიფური წარწერები, ძვ. წ. 1600 წლიდან კი — ე. წ. A-ხაზოვანი დამწერლობა. დაახლოებით ძვ. წ. 1470 წელს კრეტის ყველა ტაძარი დაინგრა, შესაძლებელია მიწისძვრის შედეგად.

## ლიტერატურა 
*
კატეგორია:პრეისტორიული კრეტა
კატეგორია:პრეინდოევროპელები
ებერჰარდ შენერი

**ებერჰარდ შენერი** (Eberhard Schoener, დ. 13 მაისი, 1938, შტუტგარტი) — გერმანელი კომპოზიტორი, დირიჟორი, არანჟირებების ავტორი და კლავიშისტი.

ცნობილია, როგორც მუსიკალური ექსპერიმენტების მიმდევარი. ჩაწერილი აქვს ერთობლივი კომპოზიციები სხვა ცნობილ შემსრულებლებთან, როგორებიც არიან Procol Harum, სტინგი და The Police.
## რესურსები ინტერნეტში 
* ებერჰარდ შენერის ოფიციალური საიტი
* 

კატეგორია:დაბადებული 1938
კატეგორია:გერმანელი კომპოზიტორები
კატეგორია:გერმანელი დირიჟორები
კატეგორია:გერმანელი კლავიშისტები
კატეგორია:დაბადებული 13 მაისი
კატეგორია:ცოცხალი ადამიანები
ფუნანი

250px|მინი|ფუნანი III საუკუნეში.
**ფუნანი** — ერთ-ერთი პირველი ადრინდელი კლასობრივი სახელმწიფო სამხრეთ-აღმოსავლეთ აზიაში. I-VI საუკუნეებში მდინარე მეკონგის დელტასა და შუა დინებაზე მდებარეობდა. დედაქალაქი ვიადჰაპურა. I საუკუნეში ინდოელმა ბრაჰმანმა კაუნდინიამ დააარსა ფუნანის მეფეების პირველი დინასტია. III საუკუნის დასაწყისში ფუნანის ვასალები გახდნენ მეზობელი სახელმწიფოები: ჩენლა, ჩენტოუ, ფანრანგი და სხვა.

270-280 წლებში ჩამპასთან ერთად მონაწილეობდა ჩრდილოეთ ვიეტნამთან ომში და დამარცხდა. VI საუკუნეში ჩენლა ფუნანისგან დამოუკიდებელი გახდა, VIII საუკუნის I ნახევარში ფუნანი ჩენლის შემადგენლობაში შევიდა. ფუნანში განვითარებული იყო მონათმფლობელობა და მონათვაჭრობა. ფუნანისთვის დამახასიათებელი იყო მმართველობის დესპოტური ფორმა. რელიგია - ბუდიზმი, შემდეგ - ინდუიზმი.

## ლიტერატურა 
კატეგორია:აზიის ისტორიული სახელმწიფოები
კატეგორია:კამბოჯის ისტორია
მონღოლოიდური რასა

[მინი|„[ესკიმოსების ჯგუფი“, უილიამ დაინვაიდის ფოტო (1894).]]
**მონღოლოიდური რასა** — აზიურ-ამერიკული რასა, თანამედროვე კაცობრიობის ერთ-ერთი უდიდესი რასა. ახასიათებს კანის მუქი, ხშირად მოყვითალო ფერი, სწორი, უხეში თმა, სუსტად განვითარებული წვერ-ულვაში, სუსტად გამოხატული, დაბალუნაგირიანი ცხვირი, ბრტყელი სახე, მკვეთრად გამოხატული ყვრიმალები, ზემო ქუთუთოზე ძლიერ განვითარებული ეპიკანთუსი. გავრცელებულია აღმოსავლეთ და ცენტრალურ აზიაში, ინდონეზიაში, ციმბირსა და ამერიკაში. ამ დიდი რასის ძირითადი ქვედანაყოფებია ჩრდილოაზიური, არქტიკული, შორეულაღმოსავლური, სამხრეთაზიური და ამერიკული რასები.

## იხილეთ აგრეთვე 
*მეტისები
*მონღოლები

## ლიტერატურა
## რესურსები ინტერნეტში 
* მონღოლოიდები  – რუსული
*მონღოლოიდური რასა - როგორ ახასიათებენ მას და როგორია მათი ჩამოყალიბების ისტორია
*მსოფლიოს რასობრივი სტრუქტურა
კატეგორია:რასები
ადა ნეგრი

**ადა ნეგრი** (; დ. 3 თებერვალი, 1870, ლოდი — გ. 11 იანვარი, 1945, მილანი) — იტალიელი პოეტი ქალი. სახელი გაითქვა ლექსების კრებულებით „ბედი“ (1892) და „ქარიშხლები“ (1896), რომლებშიც მკაფიოდ გამოვლინდა სოციალური მოტივები და სულისკვეთება. შემდგომ ნეგრის პოეზიაში მომძლავრდა ინტიმური განწყობილებანი. აღსანიშნავია მისი ლექსთა კრებულები „სიღრმიდან“ (1910), „განდევნა“ (1914), „ვესპერტინა“ (1931), „სიყვარულის წყარო“ (1939-1943), ავტობიოგრაფიული რომანი „დილის ვარსკვლავი“ (1921) და სხვა.

## ლიტერატურა
## რესურსები ინტერნეტში
* Ada-Negri-Website 
* Italialibri
* letteratura al femminile 

## სქოლიო
კატეგორია:იტალიელი პოეტები
კატეგორია:დაბადებული  3  თებერვალი
კატეგორია:დაბადებული 1870
კატეგორია:გარდაცვლილი  11 იანვარი
კატეგორია:გარდაცვლილი 1945
კატეგორია:მწერლები ანბანის მიხედვით
ნეველსკოის სრუტე

მინი|ნეველსკოის სრუტის სატელიტური სურათი
**ნეველსკოის სრუტე** () — სრუტე აზიის კონტინენტსა და კუნძულ სახალინს შორის. თათრის სრუტეს აკავშირებს ამურის ლიმანთან. სიგრძე 56 კილომეტრი, სიღრმე 7,2 მეტრი. იანვრის ბოლოდან მარტამდე დაფარულია ყინულით. სრუტეში გადის საზღვაო გზა იაპონიის ზღვიდან ოხოტის ზღვაში.

## ლიტერატურა
კატეგორია:წყნარი ოკეანის სრუტეები
კატეგორია:აზიის სრუტეები
სოაჩა

**სოაჩა** () — ქალაქი კოლუმბიაში, დედაქალაქ ბოგოტის სამხრეთით. გააჩნია მნიშვნელოვანი ინდუსტრიული ზონა და მისი მოსახლეობის დიდ ნაწილს მუშათა კლასი შეადგენს.

## დემოგრაფია
2005 წლის აღწერის მონაცემებით, ქალაქის მოსახლეობა 398 295 ადამიანს შეადგენდა. სოაჩა ბოგოტის ყველაზე ხალხმრავალ გარეუბნად მიიჩნევა. 

## ისტორია
სოაჩა 1600 წლის 31 დეკემბერს დაარსდა. 1989 წელს მისი სახელი საკმაოდ შეილახა, როდესაც საარჩევნო კამპანიის დროს, 18 აგვისტოს, საპრეზიდენტო კანდიდატი ლუის კარლოს გალანი მოკლეს.

## იხილეთ აგრეთვე
* კოლუმბიის ქალაქების სია

## რესურსები ინტერნეტში 
* ოფიციალური საიტი 
* Web oficial del Departamento de Cundinamarca 

კატეგორია:კუნდინამარკის დეპარტამენტის მუნიციპალიტეტები და ქალაქები
აგუასული

**აგუასული** () — ქალაქი და მუნიციპალიტეტი კოლუმბიაში, კასანარეს დეპარტამენტში.

2005 წლის მონაცემებით, მოსახლეობა 36 335 ადამიანს შეადგენდა. ფართობი 1.330 კმ²-ია.

## იხილეთ აგრეთვე
* კასანარეს დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:კასანარეს დეპარტამენტის მუნიციპალიტეტები და ქალაქები
პასტო (კოლუმბია)

**პასტო**, ოფიციალურად **სან-ხუან-დე-პასტო** () — ქალაქი სამხრეთ-დასავლეთ კოლუმბიაში, ნარინიოს დეპარტამენტის დედაქალაქი. მდებარეობს ანდების კორდილიერაში, გალერასის ვულკანის ძირას, ზღვის დონიდან 2 527 მეტრზე. მოსახლეობა დაახლოებით 500 000 ადამიანს შეადგენს. 

თავდაპირველად პასტო 1537 წელს ესპანელმა კონკისტადორმა სებასტიან დე ბალალკასარმა დააარსა. 1539 წელს, სხვა კონკისტადორმა ლორენსო დე ალდანამ ქალაქი ამჟამინდელი მდებარეობის ადგილას გადაიტანა და *სან-ხუან-დე-პასტო* უწოდა. პასტო ადგილობრივი ხალხი იყო, რომელიც ამ დროისათვის სახლობდა არეალში. 

ჯერ კიდევ კოლონიური ხანიდან ქალაქი რეგიონის ადმინისტრაციული, კულტურული და რელიგიური ცენტრია. დღემდე მას კოლუმბიის თეოლოგიურ ქალაქს უწოდებენ. ესპანელთა წინააღმდეგ კოლუმბიის დამოუკიდებლობისათვის ომში, ქვეყნის დანარჩენი ნაწილისგან განსხვავებით, პასტო როიალისტური ქალაქი იყო. დამოუკიდებლობის მოპოვების შემდეგ, ნაწილობრივ ამ მიზეზით და ნაწილობრივ გეოგრაფიული მდებარეობის გამო, საკმაოდ დიდხანს პასტო დანარჩენი კოლუმბიისგან იზოლირებული რჩებოდა.

## იხილეთ აგრეთვე
* კოლუმბიის ქალაქების სია

## რესურსები ინტერნეტში 
*Photos of the "Carnaval de Blancos y Negros" 
*Universidad de Nariño
*Photos Carnaval de Negros Y Blancos Pasto 
*Mayor's office

კატეგორია:კოლომბიის დეპარტამენტების დედაქალაქები
ჰადრამავთი (მრავალმნიშვნელოვანი)

ტოპონიმი **ჰადრამავთი** შეიძლება აღნიშნავდეს:

* ჰადრამავთი — ისტორიული ოლქი არაბეთის ნახევარკუნძულზე
* ჰადრამავთის მუჰაფაზა — ადმინისტრაციული ერთეული იემენში.
ხარისტიკა

**ხარისტიკა** ( - უხვი, ხელგაშლილი) — ერთ-ერთი ფეოდალური ინსტიტუტი ბიზანტიაში - საერო პირთათვის სამონასტრო მიწების ბოძება. იმპერატორი ან პატრიარქი ხარისტიკას გადასცემდა საერო პირს (ფეოდალს) მუდმივ ან 2-3 თაობის მანძილზე სამფლობელოდ. ხარისტიკა გაჩნდა IX საუკუნის ბოლოს, გავრცელდა XI-XII საუკუნეებში, XIII საუკუნიდან იშვიათად ჩანს.

## ლიტერატურა 
კატეგორია:ბიზანტიის ისტორია
ჰადრამავთი

მინი|არაბეთის ნახევარკუნძული 2014 წელს.
**ჰადრამავთი** — ისტორიული ოლქი არაბეთის ნახევარკუნძულის სამხრეთით. ძვ. წ. II-I ათასწლეულში აქ აღმოცენდა სახელმწიფო ჰადრამავთი. დედაქალაქი - შაბვა. მოხსენიებულია ბიბლიაში, ძვ. წ. VI-V საუკუნეების საბაელთა წარწერებში, ანტიკურ ავტორებთან. IV საუკუნეში ჰიმიარიტების სამეფოს შემადგენლობაში შევიდა. ჰადრამავთის ტერიტორიაზე არაბების მოსვლასთან ერთად აქ გავრცელდა არაბული ენა და ისლამი (VII საუკუნის I ნახევარი). ჰადრამავთი იყო ხარიჯიტების მოძრაობის გავრცელების ერთ-ერთი პირველი რაიონი. XI საუკუნის შუა წლებამდე ომანის ხელქვეითი იყო, შემდეგ იემენის სახელმწიფოს შემადგენლობაში შედიოდა. 1888 წელს დიდმა ბრიტანეთმა დაამყარა პრტექტორატი ჰადრამავთის ერთ-ერთ სამთავროზე - კუაიტიზე, 1918 წელს - კასირზე. 30-იანი წლების დასასრულს ჰადრამავთი ბრიტანეთის აღმოსავლეთის პროტექტორატის ადენის შემადგენლობაში შევიდა. 1967 წელს ჰადრამავთი გათავისუფლებულ იქნა და შევიდა დამოუკიდებელი სამხრეთ იემენის სახალხო რესპუბლიკის (1970 წლიდან იემენის სახალხო-დემოკრატიული რესპუბლიკა, 1990 წლიდან - იემენი) შემადგენლობაში.

## ლიტერატურა 
კატეგორია:აზიის ისტორიული სახელმწიფოები
კატეგორია:იემენის ისტორია
People

***People*** (თავდაპირველად ***People Weekly***) — ყოველკვირეული ამერიკული ჟურნალი, რომელსაც გამოსცემს კომპანია Time Inc. მასში ქვეყნდება მასალები ცნობილი პიროვნებების შესახებ. პირველი ნომერი გამოვიდა 1974 წლის 4 მარტს.

## რესურსები ინტერნეტში 
*

## სქოლიო
კატეგორია:აშშ-ის ჟურნალები
კატეგორია:ინგლისურენოვანი ჟურნალები
კატეგორია:ამერიკული ყოველკვირეული ჟურნალები
კატეგორია:ჟურნალები დაარსებული 1974 წელს
აქცია (ფასიანი ქაღალდი)

მინიატიურა|აქციების ბირჟა
**აქცია** — ფასიანი ქაღალდი, რომელიც გამოხატავს სააქციო საზოგადოებაში მისი მფლობელის წილს. იგი ადასტურებს მისი მფლობელის უფლებებს ემიტენტის საწესდებო კაპიტალში წილზე, მოგებიდან დივიდენდის მიღებასა და ემიტენტის ლიკვიდაციის შემთხვევაში დარჩენილი აქტივებიდან შესაბამისი წილის მიღებაზე. განარჩევენ ორი ტიპის აქციას: ჩვეულებრივსა და პრივილეგირებულს. ჩვეულებრივი აქციის მფლობელი ითვლება კომპანიის წილის სრულუფლებიან მფლობელად და აქვს ხმის მიცემის უფლება, ხოლო პრივილეგირებული აქციის მფლობელს არ აქვს კენჭისყრაში მონაწილეობის უფლება.

## იხილეთ აგრეთვე
სააქციო საზოგადოება

## ლიტერატურა
კატეგორია:ფინანსები
ბარტოლომე ესტებან მურილიო

მინი|ბარტოლომე ესტებან მურილიო
**ბარტოლომე ესტებან მურილიო** (; დ. დეკემბერი, 1617, მოინათლა 1 იანვარი, 1618, სევილია — გ. 3 აპრილი, 1682, სევილია) — ესპანელი ფერმწერი. 

სწავლობდა და მუშაობდა სევილიაში. ადგილობრივი სამხატვრო აკადემიის ერთ-ერთი დამაარესებელი (1660) და მისი პირველი პრეზიდენტი. მურილიოს ადრინდელ ნამუშევრებში იგრძნობა კარავაჯიზმის გავლენა. რელიგიურ სცენებში შეიტანა ცხოვრებისეული მოტივები. 1650-იან წლების ნამუშევრებისათვის დამახასიათებელია ფერწერილობა, ოქროსფერი შუქ-ჩრდილი. რელიგიურ კომპოზიციებში ღრმა ლირიზმით გადმოცემულია ეროვნული ხასიათები. მურილიოს სურათებს ხშირად იდეალიზაციისა და სენტიმენტალიზმის დაღიც აზის. მის შემოქმედებაში რეალიზმის ნიშნები განსაკუთრებით სრულყოფილად ჟანრული ხასიათის ნამუშევრებში გამოჩნდა.

## გალერეა 

სურათი:Bartolomé Esteban Perez Murillo 012.jpg|ბიჭი ძაღლით, ერმიტაჟი 
სურათი:Saint Raphael.JPG|რაფაელ მთავარანგელოზი ეპისკოპოს დომინტესთან ერთად 
სურათი:Isidor von Sevilla.jpeg|წმინდა ისიდორე სევილსკი 

## ლიტერატურა 
## ბიბლიოგრაფია 
* *Palomino, Antonio*. El museo pictórico y escala óptica III. El parnaso español pintoresco laureado. Madrid, 1988.
* *Ваганова Е. О.*, Мурильо и его время. М., Изобр. иск., 1988.
* *Левина И. М.*, Картины Мурильо в Эрмитаже. Л., 1969.

## რესურსები ინტერნეტში
* Paintings in Museums and Public Art Galleries Worldwide
* Murillo Biography, Style and Critical Reception
* Murillo Gallery at MuseumSyndicate

## სქოლიო 
კატეგორია:ესპანელი მხატვრები
კატეგორია:დაბადებული 1617
კატეგორია:გარდაცვლილი 3 აპრილი
კატეგორია:გარდაცვლილი 1682
კატეგორია:ბაროკოს მხატვრები
კატეგორია:მხატვრები ანბანის მიხედვით
კუბენსკის ტბა

**კუბენსკი** () — ტბა რუსეთში, ვოლოგდის ოლქში. 1917 წლიდან გადაიქცა წყალსაცავად. ფართობი 648 კმ². სიღრმე 3,5 მეტრი, სიგრძე 60 კილომეტრი, სიგანე 15 კილომეტრი. მდებარეობს 109 მეტრ სიმაღლეზე. ნაპირები დაბალი აქვს. შერეული საზრდოობისაა. დონეების რყევა 1,5 მეტრამდეა. იცის ძლიერი ღელვა. იყინება ოქტომბერ-ნოემბერში, ყინულძვრა აპრილის ბოლოსა და მაისშია. ტბიდან გამოდის მდინარე სუხონა, შედის ვოლგა ჩრდილო დვინის წყლის გზის სისტემაში. ტბაში განვითარებულია თევზჭერა.

## ლიტერატურა
კატეგორია:ტბები ანბანის მიხედვით
კატეგორია:ვოლოგდის ოლქის ტბები
ფიროსმანი (ჟურნალი)

„**ფიროსმანი**“ — ორენოვანი, თურქულ-ქართული კვარტალური ჟურნალი. გამოდიოდა 2007–2010 წლებში სტამბოლში. მთავარი რედაქტორი ფარნა-ბექა ჩილაშვილი იყო. ამ ჟურნალს დიდი წვლილი შეჰქონდა თურქეთში საქართველოს ისტორიისა და კულტურის, ქართული ენის, ლიტერატურისა და ფოლკლორის პოპულარიზაციის საქმეში. ჟურნალში აისახებოდა სტატიები თურქეთის სხვადასხვა რეგიონებში არსებული ქართული სოფლების, ძეგლებისა და ადგილობრივი ქართველების კულტურისა და ტრადიციების შესახებ. ასევე განიხილბოდა საქართველოში მიმდინარე პროცესებიც. აღსანიშნავია ისიც, რომ ჟურნალის რედაქტორს ფარნა-ბექა ჩილაშვილს დიდი ღვაწლი მიუძღვის ჟურნალების „მამულისა და „ჩვენებურის“ გამოცემაშიც. რომლნიც ჟურნალ „ფიროსმანთან“ ერთად დიდ როლს თამაშობენ თურქეთში ქართული დიასპორის გაერთიანებაში.

## რესურსები ინტერნეტში 
* ჟურნალ „ფიროსმანის“ ბოლო ნომერი 
* ჟურნალ „ფიროსმანის“ ნომრები - PDF ფორმატში

## სქოლიო 
კატეგორია:ქართულენოვანი ჟურნალები
კატეგორია:თურქულენოვანი ჟურნალები
სნუკერის სეზონი 2011-2012

**სნუკერის სეზონი 2011-2012** — სნუკერის პროფესიონალური ტურნირების სერია 2011-2012 წლებში. მიმდინარეობა — 1 ივნისი 2011 — 7 მაისი 2012. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ჯად ტრამპი (ინგლისი), მასტერსი — ნილ რობერტსონი (ავსტრალია), მსოფლიო ჩემპიონატი — რონი ო’სალივანი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 33 შეჯიბრი.

## ოფიციალური რეიტინგი 
### გადათვლა 1 
### გადათვლა 2 
### გადათვლა 3 
### გადათვლა 4 
## კალენდარი და შედეგები 
## იხილეთ აგრეთვე 
* სნუკერისტების ოფიციალური რეიტინგი 2011-2012 წლების სეზონზე

## სქოლიო 
კატეგორია:სნუკერის სეზონები
კატეგორია:2011 წელი სნუკერში
კატეგორია:2012 წელი სნუკერში
უნიე

**უნიე** () — დიდი საპორტო ქალაქი და რაიონი ორდუს პროვინციაში, თურქეთის შავი ზღვის რეგიონში, ორდუდან 76 კმ დასავლეთით. მოსახლეობა — 78,227 ადამიანი (2012 წლის აღწერის მონაცემები).

## რესურსები ინტერნეტში 
* Municipal Official Site  
* District Official Site 
* News & City Portal  
* Historical Information Page  
* Places to be Visited  
* City Football Club (Ünyespor)  

კატეგორია:თურქეთის ქალაქები